সুহানার রঙ

বাংলা সিরিয়ালের অভিনেত্রী শ্রুতি দাসের পাশে কি শাহরুখ কন্যাও? সামাজিক যোগাযোগ মাধ্যমে বলিউড সুপারস্টার শাহরুখ কন্যা সুহানা সামাজিক যোগাযোগ মাধ্যমে সব সময় খুব সক্রিয়। প্রায়ই নিজের ছবি তার ভক্তদের জন্য শেয়ার করেন। অনেকেই সেসব ছবির প্রশংসা করলেও গায়ের রং নিয়ে কটাক্ষ করতে ছাড়েন না। সম্প্রতি ফটো শেয়ারিং সাইট ইনস্টাগ্রামে একটি পোস্ট করেছেন সুহানা। যেখানে তাঁর ছবিতে কয়েকজনের মন্তব্য তুলে ধরেছেন তিনি। একজন লিখেছেন,’তিনি একদম সুন্দর নয়; কবে এত ফর্সা হলেন! আমি বলতে চাইছি তার গায়ের রঙ খুবই কালো’। আর একজনের মন্তব্য আরো ভয়াবহ। তিনি লিখেছেন,’এসেছে এক কালো ডাইনি’। অন্য একজনের মন্তব্য,’সার্জারি করানোর পরও তাকে পুরুষের মতোই লাগছে’।
এসব পোস্ট এর ক্যাপশন জবাব দিয়ে সুহানা লিখেছেন, ‘এখন অনেক বিষয় ঘটছে কিন্তু এই সমস্যার সমাধান হওয়া প্রয়োজন। এটি শুধু আমার জন্য নয় প্রত্যেকটি নতুন ছেলেমেয়ে যারা কোনো কারণ ছাড়াই নিজেদের তুচ্ছ মনে করে বড় হন তাদের জন্য। এখানে আমার বাহ্যিক বিষয় নিয়ে কয়েকটা মন্তব্য তুলে ধরলাম। আমাকে বলা হয়েছে গায়ের রং এর কারণে আমি দেখতে কুৎসিত। যখন আমার বয়স ১২, তখন থেকেই প্রাপ্তবয়স্ক পুরুষ ও নারীদের কাছ থেকে এমন মন্তব্য শুনছি। সবচেয়ে বড় কথা এরা সবাই প্রাপ্তবয়স্ক। দুঃখজনক হল আমরা সবাই ভারতীয়,স্বাভাবিক ভাবেই আমাদের গায়ের রং বাদামি। নিজেদের মানুষকে ঘৃণা করার অর্থ আপনি খুবই নিরাপত্তাহীনতায় ভুগছেন। যদি আপনার পরিবার আপনাকে বুঝিয়ে থাকে আপনি খুব লম্বা এবং ফরসা না হলে সুন্দর নয় তাহলে আমি দুঃখিত। আমি ৫ ফুট ৩ ইঞ্চি এবং বাদামী রঙের। তা নিয়ে আমি যথেষ্ট খুশি। আপনাদেরও খুশি থাকা উচিত।’
বাবার পথেই পা রাখতে চান সুহানা। ইতিমধ্যে তার প্রস্তুতিও নিয়েছেন। নিউ ইয়ার কে অভিনয় এর উপর প্রশিক্ষণ নিচ্ছেন তিনি। শিখছেন নাচ। ইতিমধ্যেই ‘দ্য গ্রে পার্ট অব ব্লু’ শীর্ষক একটি বিদেশি স্বল্পদৈর্ঘ্য চলচ্চিত্রে অভিনয় করে ফেলেছেন সুহানা।
গায়ের রঙ নিয়ে কু-মন্তব্যের বিরুদ্ধে লড়াই চালিয়ে যেতে চান সুহানা। সেই সঙ্গে বোঝাতে চান এটা কোন সৌন্দর্যের মাপকাঠি নয়। এ লড়াইতে তার সঙ্গে অবশ্যই বাংলা সিরিয়ালের অভিনেত্রী শ্রুতিও আছেন।শ্রুতি আর প্রতিবাদে আটকে নেই। ‘কালো’ কে যারা ছোট করে দেখেন তাদের বিরুদ্ধে লড়াইয়ে নেমে পড়েছেন। সে কথা কি সুহানা জানেন?